Vrou, twee kinders sterf in botsing | Maroela Media
'n Vrou en twee kinders is Sondagaand in 'n botsing buite Viljoensdrif in die Vrystaat dood.
Paramedici van ER24 het omstreeks 21:30 op die toneel op die R82 aangekom, het Russel Meiring, ER24-woordvoerder, gesê.
Twee ligte voertuie het gebots – die een voertuig is in die pad aangetref en die ander een langs die pad.
"Paramedici het 'n vrou en 'n dogtertjie, vermoedelik drie jaar oud, in een van die voertuie aangetref. 'n Seun, vermoedelik sewe jaar oud, is buite die voertuig aangetref. Die vrou en twee kinders het reeds aan hul beserings beswyk."
'n Passasier van die ander voertuig is deur die provinsiale nooddienste op die toneel behandel en na 'n nabygeleë hospitaal geneem vir verdere mediese sorg.
Vreeslik hartseer. Sterkte.
Moes teen een helse spoed gebeer het
Sterkte aan die oorlewendes, veral die seun wat nou alleen moet grootword… Ek kan sommer dink spoed is betrokke en "chicken" speel..
Ek self was gister middag laat op pad vanaf Centurion na Rayton. Dit was vir my skokkend om te sien hoeveel mense onder die invloed bestuur. Hulle voertuie was net die pad vol. Beweeg swewend tussen die bane of ry wydspoor oor die strepe. Kon net die Here dank dat ek veilig by my bestemming uitgekom het.